Levollinen lauantai | Tuulestatemmattua
7.9.2019 7.9.2019
Ihan mahdottoman levollinen päivä tänään. Nyt kun mietin niin ei tämä poikkea niin monista monista päivistä: posteja, pyykkiä, pyöräilyä, kaupassa käyntiä, satunnaisia (erinomaisen vapaaehtoisia) kotihommia, kuvailuja, kuvien tekemistä, hyvää ruokaa (ahvenfileet saivat pinaattikruunun 😉 ), hyvää punaviiniä, eilisen Vain elämää -jakson katselu ja ”formaattiin kuuluvat kyyneleet”, iltasadetta.
Mietin, miksi niin mukava olo? – Ehkä se on vaan asennekysymys. Ehkä se on tämä paikka elämässä, juuri tämä päivä, jolloin ei akuutteja huolia, ei murheita, ei kolotuksia, ei kaiherruksia. Juuri tänään ei mitään, mitä olisin luvannut, ei mitään mitä minulta odotettaisiin. Ihan vaan olen oleskellut. Ja olennaista, että olen sen hoksannut. Siitä se leppoisuus. 😉
Tuosta tämän päiväisestä viinistä, joka nautittiin ruoan jälkeen, – punaviini kun ei noille ahvenfileille oikein sovi, – oli tänään Linnanmaan Alkosta ostamani (kuinka ollakkaan Juniorin suosittelema) Torresin uutuusviini, joka ei olekaan Kataloniasta kuten Torresin viinit yleensä, vaan Riojasta. Altos Ibericos.
Voisin väittää että Juniori on jo pienestä oppinut torresille… KLIKS.
VIinistä puheenollen: huomenna päättyy kesäkuvakisan vastausten jättöaika. Monia hyviä vastauksia on jo tullut, ilahduttavat minua, kiitos niistä. Vielä huomisen ehdit miettiä vaikka hupavastauksia ja postitella. Ja yksi mahdollinen palkinto on pullollinen kuohuviiniä.
Kategoriat Vanhemmuus, Viini Artikkelien selaus
Syötiin yhdessä
2 kommenttia artikkeliin ”Levollinen lauantai”
8.9.2019 klo 14:24 | Vastaa
Olet ”hoksannut olemisen ilon ” . Olen tainnut aiemminkin kirjoittaa Ernest Hemingvayn minulle kuolemattomasta lauseesta jossain kirjassaan: ”Tärkeimpien ja yksinkertaisempien asioiden oivaltamisessa menee koko ihmisen elämä ”.
8.9.2019 klo 19:27 | Vastaa
Luulen, että on juuri siitä on kyse. Hoksaamisesta. Tiedostamisesta. Pysähtymisestä.
Oleminen on iloista. On ollut tänäänkin. 😉